En kvinde ringede natten til onsdag til politiet og fortalte, at hun havde kastet med sten mod deres baggård ved Politigården i Aalborg, hvor politiets biler holder parkerede. Da et par betjente gik ud i baggården for at undersøge bilerne, fandt de en sten på godt et kilo. Det oplyser politiets vagtchef Frank Liltorp. Selv om kvinden ikke opgav sit navn i telefonen, har politiet mistanke til en 29-årig kvinde, de kender fra flere tilfælde af vold ved sportsarrangementer som fodbold og ishockey. En patrulje har set kvinden i området omkring politigården omkring samme tidspunkt, som hændelsen fandt sted. Hun benægter overfor politiet at have noget med sagen at gøre, men bliver sigtet for forsøg på hærværk.

Referat:
En kvinde ringede kort før klokken tre i nat til Nordjyllands Politi og fortalte, at hun havde kastet sten mod politiets biler. Politiet mistænker en 29-årig kvinde.